[bookmark: _Hlk158113010]10.pielikums 
atklāta konkursa “Par tiesībām piegādāt individuālās aizsardzības līdzekļus” 
[bookmark: _Hlk104544586](NMPD 2026/16) nolikumam

LĪGUMS (projekts)

(iepirkuma ID Nr. NMPD 2026/16)

Rīgā 						     Dokumenta datums ir pēdējā pievienotā droša
 elektroniskā paraksta un tā laika zīmoga datums

[bookmark: _Hlk110935510]Neatliekamās medicīniskās palīdzības dienests, turpmāk - Pasūtītājs, tā direktores Lienes Cipules personā, kura rīkojas saskaņā Ministru kabineta 2009.gada 15.decembra noteikumiem Nr.1480 „Neatliekamās medicīniskās palīdzības dienesta nolikums” un pamatojoties uz Veselības ministrijas 2022.gada 08.novembra rīkojumu Nr.13-04/613 “Par amata pilnvaru termiņa pagarināšanu Lienei Cipulei”, no vienas puses un
__________, turpmāk – Piegādātājs, tās amats Vārds, Uzvārds personā, kurš/-a rīkojas saskaņā ar _______, no otras puses, turpmāk abi kopā - Puses saskaņā ar atklātā konkursa „Par tiesībām piegādāt individuālās aizsardzības līdzekļus” (ID Nr. NMPD 2026/16), turpmāk – Konkurss, rezultātiem un pamatojoties uz 2026.gada ___.________ Vispārīgo vienošanos par tiesībām piegādāt individuālās aizsardzības līdzekļus, turpmāk – Vispārīgā vienošanās, noslēdz šādu līgumu, turpmāk - Līgums:

1. LĪGUMA PRIEKŠMETS
Pasūtītājs uzdod, bet Piegādātājs apņemas par atlīdzību Līgumā noteiktajā kārtībā, termiņā un kvalitātē piegādāt individuālās aizsardzības līdzekļus, turpmāk – Prece, atbilstoši Piegādātāja Tehniskajam piedāvājumam, turpmāk tekstā - Līguma 1.pielikums, Finanšu piedāvājumam, turpmāk tekstā – Līguma 2.pielikums un Pasūtītāja pasūtījumam.

2. [bookmark: bookmark1] PREČU CENA UN NORĒĶINU KĀRTĪBA
2.1. Kopējā līgumcena bez pievienotās vērtības nodokļa (turpmāk – PVN) ir norādīta Vispārīgās vienošanās 2.1.punktā.
2.2. Detalizētas Preču cenas ir norādītas Līguma 2.pielikumā. 
2.3. Līguma 2.pielikumā norādītās cenas visā Līguma darbības laikā nedrīkst tikt paaugstinātas, izņemot Vispārīgās vienošanās 2.4.punktā minēto gadījumu.
2.4. PVN aprēķina atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā, PVN likme tiek piemērota saskaņā ar Preces saņemšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
2.5. Preču cenā ietilpst visi maksājumi, nodevas un citi izdevumi, kuri maksājami sakarā ar Līguma saistību izpildi, tai skaitā arī piegādes un izkraušanas izdevumi pa visu Latvijas teritoriju un normatīvajos aktos noteiktie nodevu un nodokļu (izņemot PVN) maksājumi.
2.6. Pasūtītājam ir tiesības iepirkt tādu Preču daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu Vispārīgās vienošanās 2.1.punktā norādīto kopējo līgumcenu, ja Pasūtītājam zūd nepieciešamība iegādāties Preci objektīvu apstākļu vai nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības. 
2.7. Strukturētu elektronisko rēķinu, turpmāk – Rēķins, Piegādātājs nosūta Pasūtītājam uz e-adresi: einvoice_NMPD@90009029104 (NEATLIEKAMĀS MEDICĪNISKĀS PALĪDZĪBAS DIENESTS: RĒĶINI). Puses piekrīt sagatavotam Rēķinam bez paraksta un akceptē šādi nosūtītus Rēķinus par attaisnojamiem. Piegādātājs Rēķinu sagatavo un nosūtīta strukturētā elektroniskā formātā, nodrošinot tā atbilstību Eiropas Savienības standartam LVS EN 16931-1:2017 "Elektroniskie rēķini. 1.daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”. Rēķinā obligāti ir jābūt arī visai Līguma 2.13.punktā noteiktajai informācijai.
2.8. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu Rēķinu (Līguma 3.6.punkts), Pasūtītājs šādu Rēķinu apmaksai nepieņem un neakceptē, Pasūtītājs 10 (desmit) darba dienu laikā no Rēķina saņemšanas informē Piegādātāju par konstatētajām nepilnībām, norādot nepieciešamās korekcijas. Piegādātājam ir pienākums iesniegt pareizu un Līguma nosacījumiem atbilstoši aizpildītu Rēķinu. Šādā situācijā, Rēķina apmaksas termiņu skaita no dienas, kad Piegādātājs ir iesniedzis atbilstošu Rēķinu.
2.9. Preču pavadzīmē-rēķinā norādītā Preces 1 (vienas) vienības cena nedrīkst pārsniegt Konkursā piedāvāto 1 (vienas) vienības cenu, kas norādīta Līguma 2.pielikumā, izņemot Vispārīgās vienošanās 2.4.4.-2.4.8.apakšpunktā noteikto cenu izmaiņas iespējamības gadījumus.
2.10. Pasūtītājs samaksu par piegādāto Preci veic ar pārskaitījumu uz Piegādātāja norādīto bankas kontu (Līguma 10.punkts), 30 (trīsdesmit) kalendāro dienu laikā no Preces piegādes, ko apstiprina PN akts.

3. [bookmark: bookmark2]PREČU PASŪTĪŠNA UN PIEGĀDES KĀRTĪBA
3.1. Preču pasūtījumu Pasūtītāja Līguma 9.4.1.apakšpunktā norādītā kontaktpersona veic pasūtījumu piesakot e-pastā Līguma 9.4.2.apakšpunktā norādītajai Piegādātāja kontaktpersonai.
3.2. Pasūtītājs Preces pasūta atbilstoši saimnieciskajai nepieciešamībai veicot pasūtījumu, Pasūtītāja kontaktpersona ar Piegādātāja kontaktpersonu saskaņo Preces daudzumu, piegādes vietu un laiku. Pasūtītājam ir tiesības pasūtīt Preci, jebkurā daudzumā. 
3.3. Piegādātājs Preces piegādā ___ kalendāro dienu laikā no pasūtījuma saņemšanas dienas.   
3.4. Piegādātājs, atbilstoši Pasūtītāja norādījumiem, nodrošina Preces piegādi šādās Dienesta struktūrvienībās:
3.4.1. [bookmark: _Hlk110935539]Vidzemes reģiona teritorijā –;
3.4.2. Kurzemes reģiona teritorijā –;
3.4.3. Latgales reģiona teritorijā –;
3.4.4. Zemgales reģiona teritorijā –  ;
3.4.5. Rīgas reģiona teritorijā –;
3.4.6. Vadības centrā – 
3.4.7. Specializētās medicīnas centrā –.
3.4.8. Pasūtītāja citas struktūrvienības vajadzībām.
3.5. Pusēm vienojoties, Preču piegāde var tikt īstenota arī uz citām Pasūtītāja struktūrvienībām, kas šajā Līgumā nav norādītas, kā arī – nelielu apjomu gadījumā – Pasūtītājs pats ir tiesīgs ierasties pēc Preces Piegādātāja norādītajā adresē.
3.6. Preces nodošana un pieņemšana tiek apliecināta, abām Pušu kontaktpersonām parakstot Piegādātāja sagatavotu Preču pavadzīmi – rēķinu, turpmāk tekstā – Rēķins, 3 (trīs) identiskos eksemplāros, no kuriem viens eksemplārs – Pārdevējam, divi eksemplāri Pasūtītājam. Rēķinā obligāti jānorāda Pasūtītāja Līguma reģistrācijas numuru, Pasūtītāja struktūrvienības nosaukumu, kurai piegādāta Prece saskaņā ar Līguma 3.4. un/vai 3.5.punktu, Preces nosaukumu (identifikācija), piegādātās Preces 1 (vienas) vienības cenu, piegādāto vienību skaitu, PVN likme un kopējā cena ar PVN, un apmaksas termiņu atbilstoši šī Līguma 2.10.punktā noteiktajam. Vienā Rēķinā drīkst būt Prece tikai no viena Līguma.
3.7. Piegādātājs nes pilnu materiālo atbildību par Preci līdz tās nodošanai Pasūtītājam.
3.8. Piegādātājs ar saviem resursiem nodrošina Preces izkraušanu Pasūtītāja norādītajās telpās un apņemas ievērot normatīvajos aktos noteiktās epidemioloģiskās drošības prasības un izkraušanas darbu izpildē iesaistīt normatīvajos aktos noteiktajām prasībām atbilstošu personālu. 
3.9. Piegādātājam īpašumtiesības uz Preci saglabājas līdz brīdim, kad Pasūtītājs ir veicis samaksu par Precēm. Savukārt, Pasūtītājs, saņemtās Preces var brīvi realizēt savas darbības vajadzībām, Preces var izmantot pacientu apkalpošanai savas darbības ietvaros.
3.10. Ja Piegādātājam objektīvu apstākļu dēļ noliktavā nav Pasūtītāja pasūtītās Preces, Piegādātājam ir tiesības piegādāt analogu Preci nepārsniedzot Līguma 2.pielikumā norādīto cenu par vienu vienību, saskaņojot ar Pasūtītāju analogas Preces piegādi.

4. [bookmark: bookmark3]PRECES KVALITĀTE UN DERĪGUMA TERMIŅŠ
4.1. Preces iepakojumam jāatbilst rūpnīcas izgatavotāja standartiem.
4.2. Precei jāatbilst Latvijas Republikas, Eiropas Savienības spēkā esošo normatīvo aktu un Eiropas Savienības standartu prasībām.
4.3. Precei jābūt marķētai ar ražotāja zīmi uz iepakojuma jābūt norādītam Preces derīguma termiņam (ja tāds paredzēts) un citām ziņām atbilstoši normatīvajos aktos noteiktajām un Līguma 1.pielikumā norādītajām prasībām. Jebkuras piegādātās Preces derīguma termiņš uzglabāšanas režīmā (nebojātā individuālajā iepakojumā, kādā to iepakojis ražotājs un uzglabājot iekštelpās) nedrīkst būt mazāks par 24 (divdesmit četriem) mēnešiem no Preču pavadzīmes-rēķina parakstīšanas datuma.
4.4. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
4.5. Piegādātājs atbild par piegādātās Preces kvalitāti un Preces atbilstību Līguma noteikumiem  līdz brīdim, kamēr Prece piegādāta un izkrauta  Pasūtītāja norādītajā telpā/noliktavā un sedz visus ar Preču neatbilstību kvalitātei un Līguma noteikumiem saistītos zaudējumus, ja tādi radušies Preces piegādes laikā.
4.6. Pasūtītājs 5 (piecu) darba dienu laikā pēc Preces piegādes, konstatējot, ka piegādātā Prece neatbilst Līguma noteikumiem, turpmāk tekstā – Trūkumi, sagatavo un uz Piegādātāja kontaktpersonas Līguma 9.4.2.apakšpunktā norādīto e-pastu nosūta pretenziju par konstatējamiem Preces trūkumiem un neatbilstībām, turpmāk – Pretenzija.
4.7. Ja  neatvērtos oriģinālajos iepakojumos vai transportēšanas kastēs uzglabātai Precei pēc Līguma 4.6.punktā minētā termiņa  tiek konstatēts, ka Prece ir nekvalitatīva vai  Precei ir bojājumi, kas nav izraisīti Pasūtītāja vainas dēļ (piemēram, fiziska bojājuma dēļ), vai Prece neatbilst EIROPAS PARLAMENTA UN PADOMES REGULAS (ES) 2016/425, turpmāk – Regula, izvirzītajām prasībām, tās lietošanas laikā lietotājam rada nevēlamas blakus parādības vai nepieļaujamu diskomfortu, vai nepilda savas funkcijas, Pasūtītājs par to sagatavo Pretenziju un nosūta to Līguma 9.4.2.apakšpunktā norādītajai Piegādātāja kontaktpersonai. Šajā gadījumā Piegādātājam ir jānodrošina attiecīgās Preces nomaiņa Līguma 4.8.punktā minētajā kārtībā.
4.8. Piegādātājs nodrošina Preces nomaiņu pret jaunu, kvalitatīvu un Līguma noteikumiem atbilstošu Preci bez papildus samaksas un termiņā, kas nav ilgāks par 14 (četrpadsmit) darba dienām no Pretenzijas nosūtīšanas dienas vai citā Pušu abpusēji saskaņotā laikā. Gadījumā, ja Piegādātājs šajā punktā noteiktajā termiņā nekvalitatīvo Preci nespēj aizstāt ar kvalitatīvu Preci, vai arī, ja lietošanas laikā tiek secināts, ka aizstātās Preces kvalitāte nav atbilstoša, Pasūtītājs nekvalitatīvās un neizlietotās Preces ar Pieņemšanas – nodošanas aktu nodod atpakaļ Piegādātājam un Piegādātājs ne vēlāk kā 10 (desmit) darba dienu laikā sedz Pasūtītājam radītos zaudējumus par visu atgriezto un nekvalitatīvo Preču apjomu.
4.9. Atzinuma par Preces kvalitāti saņemšanai, Puses var pieaicināt neatkarīgu ekspertu. Ja pieaicinātais eksperts apstiprina nekvalitatīvās Preces faktu, zaudējumi, kas Pasūtītājam radušies sakarā ar eksperta pieaicināšanu, jāsedz Piegādātājam.
4.10. Līguma noteikumi, kas Piegādātājam uzliek pienākumu novērst preces Trūkumus un atkārtoti nodot Preci Pasūtītājam Līgumā noteiktajos termiņos, nav uzskatāmi par pamatu Līgumā noteiktā Preču piegādes termiņa (Līguma 3.3.punkts) pagarināšanai un līgumsoda nepiemērošanai.
4.11. Ja Preces lietošanas laikā tiek secināts, ka Prece neatbilst Regulas II pielikuma 1.2.punkta apakšpunktos un 1.3.punkta apakšpunktos noteiktajām prasībām, Pasūtītājs saskaņā ar Vispārīgās vienošanās noteikumiem, ir tiesīgs turpmākajos pasūtījumos šo Preci pasūtīt no nākamā saimnieciski izdevīgākā piedāvājuma.

5. [bookmark: bookmark7]LĪGUMA TERMIŅŠ, TĀ GROZĪŠANAS UN IZBEIGŠANAS KĀRTĪBA
5.1. Līgums stājas spēkā no tā parakstīšanas dienas un ir spēkā līdz Vispārīgās vienošanās noteiktajam termiņam  vai līdz brīdim, kad Pasūtītāja maksājumi par saņemtajām Precēm sasniedz Vispārīgās vienošanās 2.1.punktā noteikto kopējo summu, atkarībā no tā, kurš no šiem nosacījumiem iestājas pirmais.
5.2. Šo Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma (turpmāk PIL) 61.pantā noteikto.
5.3. Līgums var tikt izbeigts pirms Līguma termiņa beigām, Līgumā un normatīvajos aktos noteiktajos gadījumos, kā arī Pusēm abpusēji par to vienojoties. Vienošanās noformējama rakstveidā, ar abu Pušu pilnvaroto pārstāvju parakstiem.
5.4. Puses ir tiesīgas Līgumu vienpusējā kārtībā izbeigt, saskaņā ar šī Līguma nosacījumiem, ar rakstveida paziņojumu (brīdinājumu), kuru nosūta otrai Pusei ierakstītā pasta sūtījumā vai nosūta elektroniska dokumenta veidā uz Puses oficiālo e-pasta adresi, kas parakstīts ar drošu elektronisko parakstu, kas satur laika zīmogu. Paziņojumā norāda Līguma izbeigšanas iemeslu un laiku.
5.5. Pasūtītājam ir tiesības vienpusēji izbeigt Līgumu pirms Līguma termiņa beigām, 5 (piecas) darba dienas iepriekš par to rakstiski brīdinot Piegādātāju:
5.5.1. ja Pasūtītājam ir objektīvs iemesls vai Piegādātājs nepilda Līgumā noteiktās saistības, kā arī to nav novērsis 5 (piecu) darba dienu laikā pēc attiecīgā Pasūtītāja paziņojuma nosūtīšanas dienas;
5.5.2. ja Piegādātājam piemērotā līgumsoda apmērs sasniedz 10% (desmit procentus) no Vispārīgās vienošanās 2.1.punktā norādītās kopējās summas bez PVN;
5.5.3. ja iestājies kāds no PIL 64.panta pirmajā daļā minētajiem gadījumiem.
5.6. Pasūtītājs ir tiesīgs vienpusēji izbeigt līgumu, 10 (desmit) darba dienas iepriekš par to rakstiski brīdinot Piegādātāju, ja:
6. 
5.6.1. ir notikusi Piegādātāja labprātīga vai piespiedu likvidācija;
5.6.2. pret Piegādātāju ir uzsākta maksātnespējas vai bankrota procedūra, vai tā darbība ir apturēta;
5.6.3. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.6.4. Līguma 5.5. un 5.6.punktos noteiktajos gadījumos, Pasūtītājam nav jāatlīdzina Piegādātājam zaudējumi, kas radušies saistībā ar Līguma izbeigšanu pirms termiņa.
5.7. Piegādātājam ir tiesības vienpusēji izbeigt Līgumu pirms Līguma termiņa beigām, 30 (trīsdesmit) kalendārās dienas iepriekš par to rakstiski paziņojot Pasūtītājam, ja Pasūtītājs neapmaksā rēķinu Līgumā noteiktajā termiņā, t.i. kavē Līguma 2.10.punktā noteikto maksājuma termiņu un nokavējums pārsniedz vairāk kā 30 (trīsdesmit) kalendārās dienas un termiņa kavējums nav novērsts 10 (desmit) darba dienu laikā pēc Piegādātāja brīdinājuma nosūtīšanas. 
5.8. Šo Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem. 
5.9. Grozījumi attiecas uz Vispārīgās vienošanās kopējās summas (Vispārīgās vienošanās 2.1.punkts) palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas summu (ņemot vērā to grozījumu vērtību, kuri izdarīti saskaņā ar Līguma 5.11.2.apakšpunktu), vienlaikus nepārsniedz 10% (desmit procentus) no sākotnējās līgumcenas.
5.10. Līguma darbības laikā Pusēm abpusēji vienojoties un noformējot vienošanos rakstiski, ir pieļaujami nebūtiski Līguma grozījumi (ievērojot Publisko iepirkumu likuma, turpmāk – PIL, 61.pantā noteikto).
5.11. Būtiski Līguma grozījumi (tai skaitā Tehniskajā specifikācijā) ir pieļaujami šādos gadījumos:
5.11.1. ja Pasūtītājam zūd nepieciešamība saņemt daļu no Tehniskajā specifikācijā norādītā Preču apjoma;
5.11.2. ja Pasūtītājam papildus ir nepieciešama Prece, kas sākotnēji netika iekļauta Tehniskajā specifikācijā, bet ir nepieciešama pamatdarbības nodrošināšanai – neatliekamās medicīniskās palīdzības (NMP) sniegšanai pacientiem dzīvībai un veselībai kritiskos stāvokļos, kā arī Pasūtītāja citas struktūrvienības preču iegādei un atjaunināšanai LR Ministru kabinetā apstiprinātajā nomenklatūrā noteiktos daudzumos;
5.11.3. ja Piegādātāju aizstāj ar citu Piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas PIL 42.panta otrās daļas 1.-7., 10.-14.punktā paredzētie izslēgšanas noteikumi;
5.11.4. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt;
5.11.5. ja nepieciešams pagarināt Līguma darbības termiņu kādā no šiem gadījumiem:
5.11.5.1. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ (Līguma 7.punkts);
5.11.5.2. tādu iemeslu dēļ, ko Pasūtītājs iepriekš nevarēja paredzēt (tai skaitā, ja valsts vai pašvaldības institūcijas vai amatpersonas pieņem administratīvu aktu, kas ir saistošs Preces piegādei, un šāds akts kavē Preču piegādes termiņu ievērošanu, un šāda akta izdošanas pamatā nav Piegādātāja darbība vai bezdarbība);
5.11.5.3. Līguma 5.11.1.-5.11.2.apakšpunktā noteiktajā gadījumā.
5.12. Pasūtītājam ir tiesības vienpusēji izbeigt Līgumu, 10 (desmit) darba dienas iepriekš par to rakstiski brīdinot Piegādātāju, ja:
5.12.1. ir notikusi Piegādātāja labprātīga vai piespiedu likvidācija;
5.12.2. pret Piegādātāju ir uzsākta maksātnespējas vai bankrota procedūra, vai tā darbībā ir apturēta;
5.12.3. ja Līgumu nav iespējams izpildīt tādēļ, ka Līguma izpildes laikā pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.12.4. ja Pasūtītāja rīcībā ir pieejama informācija par kompetentas institūcijas konkurences jomā lēmumu, ar kuru Piegādātājs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros kandidātu vai pretendentu ir atbrīvojusi no naudas soda vai naudas sodu samazinājusi;
5.12.5. Piegādātājs atsakās vai pārtrauc pildīt ar Līgumu uzņemtās saistības, vai tiek konstatēta nepatiesas informācijas sniegšana, iesniedzot piedāvājumu;
5.12.6. sakarā ar Preču piegādes termiņa kavēšanu vairāk kā 10 (desmit) darba dienām.
5.13. Līgums var tikt izbeigts pirms Līguma termiņa beigām Līgumā un normatīvajos aktos noteiktajos gadījumos, kā arī Pusēm abpusēji par to vienojoties. Vienošanās noformējama rakstveidā, ar abu Pušu pilnvaroto pārstāvju parakstiem.
5.14. Puses ir atbildīgas par zaudējumiem, ko tās ar savu darbību vai bezdarbību ir nodarījušas otrai pusei šī Līguma izpildes laikā.

6. [bookmark: bookmark4]PUŠU SAISTĪBAS UN TIESĪBAS
6.1. Pasūtītāja saistības un tiesības:
6.1.1. Pasūtītājs ir atbildīgs par savu saistību pienācīgu izpildi;
6.1.2. Pasūtītājs apņemas savlaicīgi veikt piegādātās Preces pieņemšanu;
6.1.3. Pasūtītājs apņemas veikt samaksu par Preci šajā Līgumā noteiktajā termiņā un kārtībā;
6.1.4. Pasūtītājam ir tiesības Piegādātājam pieprasīt informāciju par Preces piegādi, kā arī par Līguma izpildes gaitu un to kavējošiem faktoriem;
6.1.5. Pasūtītājam ir tiesības nepieņemt Preci, kurai ir konstatēti Trūkumi, vai Preces pavadzīme – rēķins neatbilst šajā Līgumā (2.9.punkts) noteiktajām prasībām;
6.1.6. Pasūtītājam ir tiesības Piegādātājam iesniegt pamatotu Pretenziju par Preces Trūkumiem;
6.1.7. Pasūtītājam ir tiesības nepasūtīt konkrēto Preci, ja zūd nepieciešamība pēc tās;
6.1.8. Ja Pasūtītājs neveic samaksu par Preces piegādi Līguma 2.11.punktā norādītajā termiņā un kārtībā, tad Piegādātājam ir tiesības prasīt un Pasūtītājam ir pienākums 30 (trīsdesmit) kalendāro dienu laikā pēc pieprasījuma saņemšanas samaksāt Piegādātājam līgumsodu 0,1% apmērā no termiņā nesamaksātās summas bez PVN par katru nokavēto maksājuma dienu, bet līgumsoda apmērs nevar pārsniegt 10% no kopējās kavētās maksājuma pamatsummas. Līgumsoda samaksa neatbrīvo Pasūtītāju no saistību pilnīgas izpildes.
 
6.2. Piegādātāja saistības un tiesības:
6.2.1. Piegādātājs ir atbildīgs par savu saistību pienācīgu izpildi;
6.2.2. pirms Preces piegādes, Piegādātājs, apņemas saskaņot ar Pasūtītāja pilnvaroto personu Preces piegādes laiku;
6.2.3. pamatojoties uz Pretenzijā norādīto, veikt Preces apmaiņu pret Līguma noteikumiem atbilstošu Preci;
6.2.4. nekavējoties, bet ne vēlāk kā 24 (divdesmit četru) stundu laikā, informēt Pasūtītāju par visiem Līguma izpildes laikā esošajiem vai iespējamiem sarežģījumiem, kas varētu aizkavēt ar šo Līgumu uzņemto saistību izpildi;
6.2.5. pēc Pasūtītāja pieprasījuma, nekavējoties sniegt informāciju par Preces piegādi;
6.2.6. veicot piegādi, ievērot Preces ražotāja un normatīvo aktu noteiktās Preces transportēšanas prasības;
6.2.7. gadījumā, ja Piegādātājs nespēj piegādāt kādu no piedāvātajām Precēm, sakarā ar ražotāja atsaukumu, Piegādātājs vismaz 2 (divas) nedēļas pirms piegādes pārtraukuma, rakstiski par to informē Pasūtītāju;
6.2.8. ja Piegādātājs nenodrošina Preces piegādi Līgumā noteiktajā termiņā, Pasūtītājam ir tiesības prasīt un Piegādātājam ir pienākums 30 (trīsdesmit) kalendāro dienu laikā pēc pieprasījuma saņemšanas samaksāt Pasūtītājam līgumsodu 1% (viena procenta) apmērā no attiecīgās Preces pasūtījuma summas par katru nokavēto dienu. Minētā līgumsoda summu Pasūtītājs var ieturēt, veicot daļēju Piegādātāja izrakstītā rēķina apmaksu. Ieturamā līgumsoda summa nevar būt lielāka par 10 % (desmit procenti) no Vispārīgās vienošanas 2.1.punkta kopējās līgumcenas. Līgumsoda samaksa neatbrīvo no to saistību pilnīgas izpildes.  
6.3. [bookmark: _Hlk162355964]Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistības izpildes termiņa un ietver dienu, kurā saistības ir izpildītas.
6.4. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.

7. [bookmark: bookmark5]NEPĀRVARAMA VARA
7.1. [bookmark: _Hlk162356007]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
7.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto Līguma saistību izpilde, un, pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
7.3. Pēc nepārvaramas varas apstākļu izbeigšanās šīs Līguma saistības tiek turpinātas, šo apstākļu pastāvēšanas termiņu neieskaitot Līguma darbības termiņā, un attiecīgi pagarinot šīs Līguma termiņu par laika periodu, kurā pastāvēja nepārvaramas varas apstākļi.

8. [bookmark: bookmark6]STRĪDU IZSKATĪŠANAS KĀRTĪBA
8.1. [bookmark: _Hlk162356065]Visus strīdus un domstarpības, kas rodas Līguma izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.
8.2. Par Līguma saistību neizpildi Puses ir atbildīgas atbilstoši Latvijas Republikā spēkā esošajiem normatīvajiem aktiem.
8.3. Pirms vēršanās vispārējās jurisdikcijas tiesā ārpustiesas strīda risināšanai, izvērtēšanai un viedokļa sniegšanai Puses var piesaistīt attiecīgās jomas neatkarīgus ekspertus. Eksperta pakalpojumus apmaksā Puse, kura pieaicina ekspertus, savukārt pēc strīda izšķiršanas izdevumus par eksperta pakalpojumiem apmaksā vainīgā Puse.

9. [bookmark: bookmark8]CITI NOTEIKUMI
9.1. Visi šī Līguma grozījumi un papildinājumi ir spēkā tikai tādā gadījumā, ja tie nav pretrunā PIL 61.panta regulējumam un ir noformēti rakstveidā, tos parakstot abu Pušu pilnvarotajiem pārstāvjiem.
9.2. Neviena no pusēm nedrīkst nodot savas tiesības, kas saistītas ar Līgumu, trešajai personai, bez rakstiskas saskaņošanas ar otru Pusi.
9.3. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
9.4. Pušu pārstāvji šī Līguma izpildes laikā:
9.4.1. Pasūtītāja struktūrvienību atbildīgās personas, kas tiesīgas veikt Preces iegādes Pasūtījumus un apstiprināt pavadzīmes:
9.4.1.1. Vidzemes reģiona teritorijā – 
9.4.1.2. Kurzemes reģiona teritorijā – 
9.4.1.3. Latgales reģiona teritorijā – 
9.4.1.4. Zemgales reģiona teritorijā – 
9.4.1.5. Rīgas reģiona teritorijā – 
9.4.1.6. Specializētās medicīnas centrā – 
9.4.1.7. Pasūtītāja citas struktūrvienības vajadzībām - 
9.4.1.8. Atbildīgais par līguma izpildi kopumā – 
9.4.2. No Piegādātāja puses: Amatas Vārds Uzvārds, tālr. Nr., e-pasts:
9.5. [bookmark: _Hlk162363077]Līguma 10.4.1.1.-10.4.1.8.apakšpunktā minētajām personām ir tiesības Pasūtītāja vārdā veikt pasūtījumu, saskaņot Preces piegādes laiku, saņemt Preci, pieņemt Preci, parakstīt PN aktu vai citu pavaddokumentu, sagatavot pretenziju, pieprasīt no Piegādātāja informāciju par Līguma izpildes gaitu, kā arī risināt citus ar Līguma izpildi saistītus organizatoriskus jautājumus.
9.6. Līguma 9.4.1.8.apakšpunktā minētajai personai ir tiesības Pasūtītāja vārdā risināt jautājumus, kas saistīti ar analogas Preces piegādi un Preces kvalitāti, kā arī risināt citus ar Līguma izpildi saistītus organizatoriskus jautājumus.
9.7. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc saistību pilnīgas izpildes.
9.8. Puses ar saviem parakstiem šajā Līgumā apliecina, ka tās rīkojas Līgumā norādīto juridisko personu vārdā un uzdevumā, un tām ir šādām darbībām attiecīgs pilnvarojums. Ja izrādās, ka šīs juridiskās personas neeksistē vai arī to pārstāvjiem nav juridisko personu pilnvarojuma parakstīt šo Līgumu, bet pašas juridiskās personas neatzīst ar Līgumu uzņemtās saistības, uzskatāms, ka pārstāvji rīkojušies kā fiziskas personas, kas uzņemas visas attiecīgajam līguma dalībniekiem šajā Līgumā noteiktās saistības un atbild par to izpildi ar visu savu mantu.
9.9. Pušu pārstāvji apliecina, ka viņiem ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sagatavots pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
9.10. Mainot juridiskās adreses vai bankas rekvizītus, Pusei par notikušajām izmaiņām otrai Pusei ir jāpaziņo 5 (piecu) darba dienu laikā. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
9.11. Visa no Līguma izrietošā korespondence ir noformējama rakstveidā un nosūtāma adresātam parakstīta ar drošu elektronisko parakstu uz oficiālo e-pastu vai uz Līgumā norādīto korespondences adresi ierakstītas vēstules veidā, ar kurjeru vai nododama personīgi pret parakstu. Pa pastu nosūtītās vēstules tiks uzskatītas par saņemtām septītajā dienā pēc to nodošanas pastā.
9.12. Puses apliecina, ka viņiem ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sagatavots pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
9.13. Līgums ar tā 2 (diviem) pielikumiem ir latviešu valodā un tā parakstīšanas datums ir pēdējā pievienotā droša elektroniskā paraksta un tā laika zīmoga datums.

10. PUŠU REKVIZĪTI UN PARAKSTI

2.pielikums
pie līguma par tiesībām piegādāt individuālās aizsardzības līdzekļus

